**ТЕХНИЧКА СПЕЦИФИКАЦИЈА**

**У отвореном поступку услуге**

**-Технички преглед објекта**

**Центра за посетиоце археолошког локалитета Ромулијана – Гамзиград -**

**(извештај комисије за технички преглед објекта ради издавања употребне дозволе)**

Предмет јавне набавке је технички преглед објекта Центра за посетиоце археолошког локалитета Ромулијана – Гамзиград - у Гамзиграду

Рок за извршење уговора почиње да тече даном увођења Вршиоца услуге у посао, а завршетак уговорне обавезе је 30 календарских дана, што подразумева предају извештаја комисије за технички преглед објекта.

Задатак комисије за технички преглед објекта је да врши технички преглед објекта, односно радова током извођења истих, све до окончања извештаја за технички преглед.

Обавеза Наручиоца посла је да комисији за технички преглед благовремено обезбеди сву неопходну техничку документацију и обезбеди у сваком тренутку прилаз сваком делу објекта.

Након доставе извештаја комисије за технички преглед, Наручилац предаје предметни Извештај надлежном органу Градске управе града Зајечара- Одељењу за урбанизам, грађевинско комунално стамбене послове у циљу издавања употребне дозволе.

Уколико се приликом прегледа од стране надлежног органа примети да Извештај има недостатке, Вршилац је у обавези да отклони недостатке у року од 5 дана од пријема захтева за отклањање недостатака.

Извештаји морају бити ускладу са Законом о планирању и изградњи и Правилником о садржини и начину вршења техничког прегледа објекта, саставу комисије, садржини предлога комисије о утврђивању подобности објекта за употребу.

Извештај треба доставити у писаном облику у 4 (четири) примерка и 1 (један) примерак на ЦД-у.